CELEX: 62017CN0001
Language: hr
Date: 2017-01-02 00:00:00
Title: Predmet C-1/17: Zahtjev za prethodnu odluku koji je 2. siječnja 2017. uputio Corte di Appello di Torino (Italija) – Petronas Lubricants Italy SpA protiv Livija Guide

10.4.2017   
            
            
               HR
            
            
               Službeni list Europske unije
            
            
               C 112/15
            
         Zahtjev za prethodnu odluku koji je 2. siječnja 2017. uputio Corte di Appello di Torino (Italija) – Petronas Lubricants Italy SpA protiv Livija Guide
   (Predmet C-1/17)
   (2017/C 112/24)
   Jezik postupka: talijanski
   
      Sud koji je uputio zahtjev
   
   Corte di Appello di Torino
   
      Stranke glavnog postupka
   
   
      Tužitelj: Petronas Lubricants Italy SpA
   
      Tuženik: Livio Guida
   
      Prethodna pitanja
   
   
               1.
            
            
               Uključuje li članak 20. stavak 2. Uredbe br. 44/2001 mogućnost da poslodavac s domicilom na području države članice Europske unije, protiv kojeg je njegov bivši zaposlenik pokrenuo postupak pred sudom države članice u kojoj ima domicil (u smislu članka 19. Uredbe), protiv radnika podnese protutužbu pred istim sudom pred kojim je pokrenut postupak povodom glavne tužbe?
            
         
               2.
            
            
               U slučaju potvrdnog odgovora na prvo pitanje, uključuje li članak 20. stavak 2. Uredbe br. 44/2001 nadležnost suda pred kojim je podnesena tužba i onda kad predmet protutužbe koju je podnio poslodavac nije izvorno poslodavčeva tražbina nego tražbina koja je izvorno pripadala drugom subjektu (koji je istodobno poslodavac tog istog radnika na temelju paralelnog ugovora o radu), a protutužba se temelji na ugovoru u ustupu tražbine sklopljenom između poslodavca i subjekta koji je izvorno bio vlasnik tražbine nakon što je radnik podnio glavnu tužbu?